KLASA: 112-01/20-01-01

UR.BROJ: 251-269-03-20-01

Sukladno članku 16. Kolektivnog ugovora za djelatnost socijalne skrbi (''Narodne novine'' br. 61/2018) i Suglasnosti Ministarstva za demografiju, obitelj, socijalnu politiku i mlade od 20. 11. 2019. godine KLASA: 100-01/19-02/533, URBROJ: 519-04-3-1-2/2-19-2, Centar za odgoj i obrazovanje «Vinko Bek», ponovno raspisuje

**N A T J E Č A J**

**za zapošljavanje radnika/ica na radnom mjestu**

1. **Čistač/ica (m/ž) na neodređeno puno radno vrijeme**

**traženi broj radnika/ica: 1, mjesto rada: Zagreb**

Uvjeti za prijam u radni odnos:

- završeno osnovnoškolsko obrazovanje

- ne postojanje zapreka iz članka 213. stavka 1. Zakona o socijalnoj skrbi

- hrvatsko državljanstvo

Uz prijavu kandidati/kinje trebaju priložiti (dovoljan je obični preslik dokumenata):

* životopis
* dokaz o stručnoj spremi (svjedodžba)
* potvrda/elektronički zapis s podacima evidentiranim u matičnoj evidenciji Hrvatskog zavoda za mirovinsko osiguranje
* dokaz o hrvatskom državljanstvu
* uvjerenje nadležnog suda da se protiv kandidata/kinje ne vodi kazneni postupak (ne starije od 6 mjeseci)

Prednost: kandidati/kinje s iskustvom rada u ustanovi socijalne skrbi.

Na natječaj za gore navedeno radno mjesto mogu se ravnopravno prijaviti osobe oba spola, a izrazi koji se koriste u ovom natječaju uporabljeni su neutralno i odnose se na muške i ženske osobe. Kandidati/kinje koji/e podnesu pravovremenu i urednu prijavu i ispunjavaju formalne uvjete iz natječaja mogu biti pozvani/e na razgovor i/ili testiranje i/ili pisanu provjeru znanja, sposobnosti i vještina bitnih za obavljanje poslova radnog mjesta. Kandidat/kinja koji/a ne pristupi razgovoru/provjeri/testiranju smatra se da je povukao prijavu i više se ne smatra kandidatom/kinjom prijavljenim na natječaj. O rezultatima javnog natječaja kandidati/kinje prijavljeni/e na javni natječaj bit će obavješteni/e u roku od 15 dana od donošenja odluke o izboru kandidata. S izabranim kandidatom/kinjom sklopit će se ugovor o radu na neodređeno puno radno vrijeme. Podnošenjem prijave na natječaj, kandidati/kinje daju privolu za obradu osobnih podataka u svrhu zapošljavanja što uključuje i dostavu obavijesti o izabranom kandidatu/kinji svim kandidatima/kinjama koji su se prijavili na natječaj i objavu podatka o imenu i prezimenu izabranog/e kandidata/kinje.

Odabrani kandidat/kinja prije zasnivanja radnog odnosa treba dostaviti izvornike ili ovjerene preslike traženih dokumenata.

Kandidat/kinja koji/a se u prijavi na natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17), uz prijavu na javni natječaj dužan/dužna je osim dokaza o ispunjavanju traženih uvjeta, priložiti i dokaze propisane člankom 102. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web.stranici Ministarstva hrvatskih branitelja: <https://branitelji.gov.hr/zaposljavanje-843/843>

(https://branitelji.gov.hr/UserDocsImages//NG/12%20Prosinac/Zapošljavanje//Popis%20Do

kaza%20za%20ostvarivanje%20prava%20prednosti%20pri%20zapošljavanju.pdf).

Kandidat/kinja koji/a se u prijavi poziva na pravo prvenstva prilikom zapošljavanja po nekoj drugoj osnovi dužna je osim dokaza o ispunjavanju traženih uvjeta priložiti i dokaze propisane posebnim zakonom.

Prijave s potrebnom dokumentacijom o ispunjavanju uvjeta iz natječaja podnose se Centru za odgoj i obrazovanje «Vinko Bek», Kušlanova 59a, 10 000 Zagreb, s naznakom: ''Natječaj za radno mjesto – radno mjesto čistač/ica'', u roku od 7 dana od dana objave ovog natječaja u Narodnim novinama.

Nepotpune i nepravovremene prijave neće se razmatrati.

Natječaj je objavljen 15. siječnja 2020. godine.

Ravnateljica

Centra za odgoj i obrazovanje

»Vinko Bek«, Zagreb:

Ivana Rotim, prof. def.